༄༅། །ཨོཾ་གསུམ་མའི་སྔགས་དོན།།
ཨོཾ་སྭསྟི་སིཊྛཾ། ཨོཾ་གསུམ་མའི་སྔགས་དོན་ལ། _ རྗེའི་འདོད་འཇོར། བཛྲ་བཻ་རོ་
ཙ་ནི་ཡེ་ནི་རྡོ་རྗེ་རྣམ་པར་སྣང་མཛད་མའོ། །སརྦ་བུདྷ་ཌཱ་ཀི་ནཱི་ཡེ་ནི་སངས་རྒྱས་
ཐམས་ཅད་ཀྱི་མཁའ་འགྲོ་མའོ། །བཛྲ་ཝརྞ་ནཱི་ཡེ་ནི་རྡོ་རྗེ་རབ་བསྔགས་མའོ། ཅེས་
གསུངས། རྗེ་བྱམས་པ་ཆོས་ལེགས་ཀྱི་བསྐྱེད་རིམ་དུ། སྔགས་དོན་ནི། ཨོཾ་ཨོཾ་ཨོཾ་སྐུ་
གསུང་ཐུགས། སརྦ་བུདྷ་ཌཱ་ཀི་ནཱི་ཡེ་སངས་རྒྱས་མཁའ་འགྲོ་ཐམས་ཅད་དང༌། བཛྲ་
ཝཎ་ནཱི་ཡེ་རྡོ་རྗེའི་རིགས་ཅན་ནམ་མདོག་ཅན། བཛྲ་བཻ་རོ་ཙ་ནཱི་ཡེ་རྡོ་རྗེ་རྣམ་པར་
སྣང་མཛད། ཧཱུཾ་ཧཱུཾ་ཧཱུཾ་སྐུ་གསུང་ཐུགས། ཕཊ་ཕཊ་ཕཊ་སྐུ་གསུང་ཐུགས། སྭཱཧཱ་གཞི་
ཚུགས། སྐུ་གསུང་ཐུགས་གོང་འོག་གསུམ་གྱི་དང་པོ་ཆོས་སྐུ། གཉིས་པ་ལོངས་སྐུ།
གསུམ་པ་སྤྲུལ་སྐུའི་སྐུ་གསུང་ཐུགས་སོ། །ཞེས་གསུངས། བསྐྱེད་རིམ་མུན་སེལ་སྒྲོན་
མེར། ཨོཾ་གསུམ་མ་འདི་ཉིད་བླ་མ་གོང་མའི་སྙན་བརྒྱུད་ཀྱི་སྒོ་ནས་རྩ་སྔགས། སྙིང་
པོ་ཉེ་སྙིང་རྣམས་གཅིག་ཏུ་བསྡོམས་པས་ན། མགོ་བོར་ཨོཾ་གསུམ་དང་། མཇུག་ཏུ་ཧཱུཾ་
དང་ཕཊ་གསུམ་གསུམ་སྦྱར་བ། ཡིག་འབྲུ་སུམ་ཅུ་སོ་གཉིས་ཡོད་པས་ཆེས་ཟབ་པ་
ཡིན། ཞེས་འབྱུང་བ་ལ། ངག་དབང་ཉི་ཟླ་བཟང་པོ་དང་བདག་ཆེན་ཀུན་དགའ་
བསོད་ནམས་པས། འདི་ལ་ཁ་ཅིག་ཨོཾ་གསུམ་ཡོང་བའི་རྒྱུ་མཚན་རྩ་སྔགས་དང་སྙིང་
པོ་དང་ཉེ་སྙིང་ཕྱོགས་གཅིག་ཏུ་བསྡེབས་པས་ཐོག་མཐར་ཨོཾ་དང་ཧཱུཾ་ཕཊ་གསུམ་
འབྱུང་བ་ཡིན་ཞེས་ཟེར་རོ། །དེ་མིན་ཏེ། འདི་ལ་སྙིང་པོ་དང་ཉེ་སྙིང་གཉིས་ཡོད་
ཀྱང༌། རྩ་སྔགས་ཀྱི་ཆ་ཤས་ཙམ་ཡང་མི་སྣང་བའི་ཕྱིར་དང༌། ཡོད་ན་སྔགས་ཀྱི་ཡི་གེ་
འདེ་དག་ཡིན་ཞེས་སྨྲ་དགོས་པ་ལ། དེ་སྟོན་རྒྱུ་མེད་པའི་ཕྱིར་ཏེ། ཡབ་ཡུམ་གྱི་རྩ་
སྔགས་སོ་སོར་ངོ་ཤེས་པར་ཡོད་པས་སོ། །ཞེས་འབྱུང༌། གཡའ་སེལ་ནཱ་( ༩༢༩)
ལས། _ ཊ་དྲི་ནམ་མཁའ་ལ་འགྲོ་བ་ལའོ། །ཞེས་པའི་བྱིངས་ལ། ཌ་རྐྱེན། ཌ་ཕྱིས་
སོག་གི་ཨ་བཞག །ཌ་རྗེས་སུ་འབྲེལ་བ་ལ་མཐའི་དབྱངས་ལ་སོགས་པ་འོས། བྱིངས་
186

ཀྱི་ང་དང་ཨི་གཉིས་ཀ་ཕྱིས། མཚམས་སྦྱར་བས་ཌ་གྲུབ། ཨ་ཀ་གྱ་གྱུར་འགྲོ་བ་
ལའོ། །ཞེས་པའི་བྱིངས་ལ། ཨཚ༷་རྐྱེན། ཙྭ་རྗེས་འབྲེལ་ཕྱིས། ཨ་དྲངས་པས་ཨ་ཀ་
གྲུབ། ཌ་དང་མཚམས་སྦྱར་བས་ཌ་ཀ་དེ་ལ་ལྡན་རྐྱེན་ཨིན་བྱིན། ཨིའི་ཡི་གེ་དང་
དབྱངས་དང་ཡའི་རྐྱེན་ལའང་དབྱིའོ། །ཞེས་པས་ཀའི་ཨ་ཕྱིས། མཚམས་སྤྱར་བས།
ཌཱ་ཀི་ནྲ་ཞེས་པ་ལ། མོ་རྟགས་སུ་བྱེད་པའི་རྐྱེན་ཨཱི་བྱིན་པས། ཌཱ་ཀི་ནཱི་ཞེས་པ་མཁའ་
འགྲོ་མ་དང༌། ཞེས་འབྱུང་། སྒྲའི་སྙེ་མར། ཡི་གེ་རྣམས་ལ་ཝཎ་ར་བརྗོད། ཅེས་
དང་། ཝརྞ་བརྡུང་དཀྲོལ་ཚིགས་བཅད་ཁག ཞེས་དང་། མི་འགྱུར་བ་དང་གསལ་
བར་བྱེད། རྗོད་པར་བྱེད་པའི་ནུས་ལྡན་ཕྱིར། ཡི་གེ་ཞེས་ནི་བརྗོད་པ་ཡིན། །ཞེས་
དང་། རྗེ་ཞ་ལུ་བས། ཝརྞ་ཞེས་པ་ནུས་པ་དང་ལྡན་པ་ཡིན་ཏེ། རྗོད་པར་བྱེད་པའི་
ནུས་པ་དང་ལྡན་པའི་ ཕྱིར་རོ། །ཞེས་གསུངས་སོ། །རིག་གནས་ཀུན་ཤེས་ལས།
ངེས་ཚིག་ཨ་ཀྵ་ར་བྱཉྫ་དང་། །ཝརྞ་ཞེས་པ་གཞན་དུ་མི་འགྱུར་དང༌། །མིང་ཚིག་
གསལ་དང་དོན་རྣམས་རྗོད་བྱེད་དོ། །ཞེས་ཝཎ་ཞེས་པ་དོན་རྗོད་བྱེད་དུ་བསྒྱུར། །
དེ་ཉིད་སྣང་བར་ཤཱི་ཏ་ནི་བོད་སྐད་དུ་བསིལ་བའམ་དཀར་པོ་སྟེ། ཆུ་གཞན་
ལས་བསིལ་ཞིང་སྦུ་བ་དཀར་པོས་གཡོགས་པའོ། །ཞེས་གསུངས། །ཤེས་བྱ་རྒྱུད་
དང་བསྒོམ་བྱ་སྔགས། །སྐྱེ་བ་ཡེ་ཤེས་སྙིང་པོ་གསང༌། །ནག་པོའི་རྫོགས་རིམ་རིམ་པ་
བཞིའོ། ། ཚེ་རིང་དབང་འདུ་མདུད་འགྲོལ་བདེ་ཆེན་འབར། ། ཉམས་རྟོགས་
འཕེལ་སོགས་བྱིན་རླབས་ཤིན་ཏུ་ཆེ། ། ན་མོ་གུ་རུ་བཛྲ་ཡོ་གི་ནཱི་བྷྱཿལྟེ་བའི་རྩ་
གསུམ་དབུས་གནས་དམར་ནག་རཾ། །སྟེང་འོག་རླུང་གིས་སྦར་བའི་ཚངས་པའི་
མེ། །སྟོང་ཕྲག་དོན་གཉིས་སྙིགས་མའི་ཁམས་བསྲེགས་ཏེ། ། དྭངས་མས་དྷཱུ་ཏཱི་
ཡོངས་སུ་གང་བར་ཤོག །ཁ་དོག་ལྔ་ལྡན་སྨིན་མཚམས་ཐིག་ལེ་ནི། །སྤྱི་བོར་སོན་
ལས་བྱུང་བའི་ཟླ་ཆུའི་རྒྱུན། །གསང་བའི་ཆུ་སྐྱེས་ཟེའུ་འབྲུའི་བར་དག་ཏུ། །ཡས་
བབས་མས་བརྟན་དགའ་བཞིས་ཚིམ་པར་ཤོག །ཐིག་ལེ་དེ་ལས་འཕྲོས་པའི་འོད་
ལྔའི་ཟེར། །ཕོག་པས་རང་ལུས་ལ་སོགས་བརྟན་གཡོ་ཀུན། །དྭངས་གསལ་འཇའ་
ཚོན་ཕུང་པོར་གྱུར་ལས་སླར། །རང་གནས་བདེ་སྟོང་དབྱིངས་སུ་འཇུག་པར་ཤོག །
187

ཕག་མོ་རྡོ་རྗེ་སེམས་དཔའ་དཀར། །གཤིན་རྗེ་མ་ནི་རྣམ་སྣང་སེར། །རྨོངས་བྱེད་
པདྨ་གར་དབང་དམར། །སྐྱོད་བྱེད་དཔལ་ཧེ་རུ་ཀ་ནག །སྐྲག་བྱེད་རྡོར་ཉི་དམར་
སེར་རོ། །ཙནྜི་ཀ་ནི་རྟ་མཆོག་ལྗང༌། །དཀོན་མཆོག་གསུམ་དང་བླ་མ་ལ་སྐྱབས་སུ་
འགྲོ་བ་བྱས་ནས། རང་ཉིད་ལྷའི་སྐུ་ཕྱག་རྒྱ་ཆེན་པོར་བསྐྱེད་ལ། །རྡོ་རྗེ་དང་དྲིལ་
བུའི་དེ་ཁོ་ན་ཉིད་དྲན་ཏེ་བཟུང་ནས། རང་ལ་མཆོད་པར་བྱེད་ཅིང་། ཐེག་པ་
གསུམ་ལ་མཁས་པར་བྱས་ནས། ཉེས་སྤྱོད་མཐའ་དག་ལས་ལྡོག་པ་དང་། དགེ་བའི་
ཆོསམཐའ་དག་བསྡུས་ནས་སྦྱིན་པ་བཞིའི་སྒོ་ནས་སེམས་ཅན་གྱི་དོན་བྱེད་པའོ། །
འདི་རྣམས་རྗེ་དྷརྨ་བྷ་དྲའི་གསུང་ངོ་། །
188